PE onder vullis begraweGqeberha (Port Elizabeth), bekend by toeriste as die “vriendelik stad”, word tans deur hope vullis en stank verberg (Foto: Thamsanqa Mbovane, GroundUp) Deur Thamsanqa Mbovane, GroundUp Gqeberha (Port Elizabeth), bekend by toeriste as die “vriendelik stad”, word tans deur hope vullis en stank verberg omdat minder as die helfte van die stad se vullisverwyderingsvragmotors in werking is. Slegs 11 van die 36 munisipale vullisvragmotors werk. Die res is vir herstelwerk gestuur en vaste afval en vullis hoop in die Nelson Mandelabaai-metro op. Vullisverwydering vind veral in Motherwell en die noordelike gebiede soos Struandale en Kariega (Uitenhage) nie plaas nie. Volgens Mamela Ndamase, munisipale woordvoerder, beoog die munisipaliteit om 16 vullisverwyderingsvragmotors tydelik te huur om die probleem op te los. Themba Tini, eienaar van Tini’s Funeral Services in KwaNobuhle, Kariega, sê die inwoners is raadop oor die vullis (Foto: GroundUp) Thsonono Buyeye, burgemeesterskomiteelid vir openbare gesondheid in Nelson Mandelabaai, sê die munisipaliteit neem kennis van die agterstand van vullisverwydering wat veroorsaak word deur die tekort aan vullisvragmotors. “Ons kan inwoners verseker dat die saak dringend aandag geniet.” Themba Tini, eienaar van Tini’s Funeral Services in KwaNobuhle, Kariega, sê die inwoners is raadop oor die vullis en versoek dat die munisipaliteit die stad onmiddellik moet skoonmaak. Tini se onderneming lewer sedert 1985 begrafnisdienste in die stad. Hy is bekommerd dat die rommel rondom sy onderneming sal ophoop en bedrywighede negatief sal beïnvloed. “Vullis lê al oral,” sê Tini. Volgens Tini maak sy personeel daagliks om sy sakeonderneming se gebou skoon, maar hulle kan nie tred hou met die aanhoudende vullisstorting nie. “Mense stort rommel omdat die munisipaliteit nie op ŉ daaglikse basis, soos vereis, vullis verwyder nie.”